
Parlamentul  României

Camera  Deputaţilor
Comisia pentru Sănătate şi Familie

          Bucureşti, 16.05.2001

                                                                                       Nr. 454/XVIII/8
 
BIROULUI PERMANENT

AL

CAMEREI DEPUTAŢILOR


Vă înaintăm, alăturat, raportul la proiectul de Lege privind aprobarea Ordonanţei Guvernului nr.135/2000 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, aprobată prin Legea nr.114/1992 cu modificările şi completările ulterioare, înaintat comisiei pentru examinare în fond, cu adresa nr.415 din 5 septembrie 2000.


La întocmirea raportului, comisia a avut în vedere şi avizele primite de la Comisia juridică, de disciplină şi imunităţi şi de la Comisia pentru buget, finanţe şi bănci,  precum şi avizul Consiliului Legislativ.


Comisia şi-a însuşit şi punctul de vedere al Guvernului trimis cu adresa nr.1183/MRP din 22.03.2001.


În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                              SECRETAR,

DEP.PROF.UNIV.DR.MIRCEA IFRIM            DEP.DR.ANA FLOREA

R A P O R T

asupra proiectului de Lege privind aprobarea Ordonanţei 

Guvernului nr.135/2000 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, aprobată prin Legea nr.114/1992 cu modificările şi completările ulterioare


În urma examinării proiectului de Lege privind aprobarea Ordonanţei Guvernului nr.135/2000 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, aprobată prin Legea nr.114/1992 cu modificările şi completările ulterioare, în şedinţa din 9 şi 16 mai 2001, comisia a hotărât că aceasta nu poate fi acceptată şi propune Plenului Camerei Deputaţilor respingerea acestuia.


În conformitate cu prevederile de la art.66 alin.(3) din Regulamentul Camerei Deputaţilor, în cadrul dezbaterilor care au avut loc cu ocazia examinării în fond, a proiectului de Lege privind aprobarea Ordonanţei Guvernului nr.109/1999 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, a fost preluat şi textul Ordonanţei Guvernului nr.135/2000, acesta făcând obiectul raportului comun nr.452/XVIII/8 din 16.05.2001.


În consecinţă, Comisia pentru sănătate şi familie propune respingerea proiectului de Lege privind aprobarea Ordonanţei Guvernului nr.135/2000 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, aprobată prin Legea nr.114/1992 cu modificările şi completările ulterioare.

                    PREŞEDINTE,                                             SECRETAR,

DEP.PROF.UNIV.DR.MIRCEA IFRIM            DEP.DR.ANA FLOREA

